[{"text_idx": "#000001", "text": "Mae Antur Waunfawr yn helpu i wyrdroi dirywiad natur, diolch i gynllun gardd newydd gan yr elusen amgylcheddol Cadwch Gymru\u2019n Daclus."}, {"text_idx": "#000002", "text": "Mae \u2018Lleoedd Lleol ar gyfer Natur\u2019 yn cynnig pecynnau am ddim i gymunedau, sy\u2019n cynnwys yr holl blanhigion, offer a deunyddiau sydd eu hangen i greu gerddi bach."}, {"text_idx": "#000003", "text": "Mae Antur Waunfawr yn darparu cyfleoedd gwaith ac iechyd a llesiant i oedolion ag anableddau dysgu yn eu cymunedau. Mae unigolion a staff wedi bod yn brysur yn plannu gardd ffrwythau yn y Warws Werdd, Caernarfon. Mae\u2019r Warws Werdd yn weithdy ailddefnyddio ac ailgylchu dodrefn a dillad, gyda siop lle gall pobl brynu eitemau ail law, a lleihau\u2019r canran o wastraff sy\u2019n cael ei anfon i safleoedd tirlenwi."}, {"text_idx": "#000005", "text": "\u201cRydym ni wedi bod yn defnyddio teiars wedi\u2019u hailgylchu wedi\u2019u paentio fel planwyr i drawsnewid y lleoliad, felly mae\u2019r ardd ffrwythau yn ychwanegiad gwych i\u2019r holl waith rydym ni wedi bod yn ei wneud yn ddiweddar. Mae\u2019r unigolion wedi mwynhau\u2019r sesiynau garddio prynhawn yn fawr iawn, a bydd yr ardd yn rhoi\u2019r cyfle iddynt ddysgu am dyfu a chynaeafu ffrwythau a pherlysiau, y gallwn wedyn eu defnyddio mewn ryseitiau cartref!\u201d"}, {"text_idx": "#000006", "text": "Bydd y prosiect garddio yn plethu mewn gyda datblygiad newydd Antur Waunfawr ar y safle, sef prosiect Sied Werdd. Derbyniwyd grant o \u00a3300,000 gan Lywodraeth Cymru i ddatblygu Sied Werdd mewn partneriaeth efo Cyngor Gwynedd, er mwyn gwella isadeiledd a chynyddu tunelledd ailgylchu ac ailddefnyddio\u2019r sir. Bydd y prosiect garddio yn cynnig cyfleoedd ehangach i\u2019r unigolion ddysgu am gynaladwyedd a gwarchod yr amgylchedd."}, {"text_idx": "#000009", "text": "Mae\u2019r fenter yn rhan o gronfa ehangach \u20185 Lle Lleol i Natur\u2019 Llywodraeth Cymru sydd wedi ymrwymo i gaffael, adfer a gwella natur \u2018ar garreg eich drws\u2019."}, {"text_idx": "#000010", "text": "Mae pecynnau ar gael o hyd i grwpiau a sefydliadau cymunedol. I wneud cais am Leoedd Naturiol Lleol i Natur, ewch i "}]